CELEX: 62015CN0494
Language: et
Date: 2015-09-21 00:00:00
Title: Kohtuasi C-494/15: Eelotsusetaotlus, mille on esitanud Nejvyšší soud České republiky (Tšehhi Vabariik) 21. septembril 2015 – Tommy Hilfiger Licensing LLC jt versus DELTA CENTER a.s.

14.12.2015   
            
            
               ET
            
            
               Euroopa Liidu Teataja
            
            
               C 414/17
            
         Eelotsusetaotlus, mille on esitanud Nejvyšší soud České republiky (Tšehhi Vabariik) 21. septembril 2015 – Tommy Hilfiger Licensing LLC jt versus DELTA CENTER a.s.
   (Kohtuasi C-494/15)
   (2015/C 414/20)
   Kohtumenetluse keel: tšehhi
   
      Eelotsusetaotluse esitanud kohus
   
   Nejvyšší soud České republiky
   
      Põhikohtuasja pooled
   
   
      Kassaatorid: Tommy Hilfiger Licensing LLC, Urban Trends Trading B.V., RADO Uhren AG, Facton Kft., Lacoste S.A., Burberry Limited
   
      Vastustaja: DELTA CENTER a.s.
   
      Eelotsuse küsimused
   
   
               1.
            
            
               Kas turul pindasid üüriv isik, kes annab kaubitsejatele kasutada kioskeid ja alasid, kuhu võib paigutada kioskeid, on Euroopa Parlamendi ja nõukogu 29. aprilli 2004. aasta direktiivi 2004/48/EÜ (1) intellektuaalomandi õiguste jõustamise kohta artikli 11 tähenduses vahendaja, kelle teenuseid kasutab kolmas isik intellektuaalomandi õiguste rikkumisel?
            
         
               2.
            
            
               Kas turul pindasid üüriva isiku suhtes, kes annab kaubitsejatele kasutada kioskeid ja alasid, kuhu võib paigutada kioskeid, on võimalik rakendada meetmeid, mis on ette nähtud Euroopa Parlamendi ja nõukogu 29. aprilli 2004. aasta direktiivi 2004/48/EÜ intellektuaalomandi õiguste jõustamise kohta artiklis 11, samadel tingimustel nagu need, mis Euroopa Kohus on sõnastanud 12. juuli 2011. aasta otsuses kohtuasjas C-324/09: L’Oréal jt vs. eBay jt seoses meetmete kehtestamisega e-turu haldajate suhtes?
            
         
      (1)  ELT L 157, lk 45.